تر تورخم وروسته له پاکستان سره د پکتيا خرلاڅې او د خوست غلام خان لارې هم پرانېستل شوې۔

د پکتیا او خوست د سوداګرۍ خونو مسؤلین وایي، چې له پاکستان سره د غلام خان او خرلاڅي لارې نن سهار بېرته پرانېستل شوې دي۔

اوس مهال یوازې په پکتیکا ولایت کې د انګور اډې لاره د ټرانزېټ پر تړلې ده۔

د پکتیکا ولایت مقام ویاند امین الله مندیزي ویلي چې یاده لار د دواړو غاړو غوښتنې نه منل کېدو له امله د پاکستاني لوري له خوا تړلې پاتې ده۔

د تورخم دروازه نن سهار تر یوولسو ورځو تړل کېدو وروسته د بار وړونکو موټرو پر مخ بېرته خلاصه شوه۔

تورخم او نورې ټرانزېټي لارې له دې امله تړل شوې وې، چې پاکستاني لوري له موټر چلوونکو د پاسپورت او ویزې غوښتنه کوله